als_Latn dik_Latn tur_Latn
Ekstradohet nga Italia shqiptari, i dënuar në Elbasan me 15 vjet burgFlash e Martë, 17 Mars, 2015 | 08:41 am
Ekstradohet nga Milano shqiptari 31-vjecar Tristan Peci, banor i Elbasanit, i kerkuar dhe i denuar me 15 vjet burg per nje vrasje te kryer ne vitin 2005. Policia ben me dije se ekstradimi i tij u be nga Zyra Qëndrore Kombëtare Interpol Tirana.
“Ky shtetas, është shpallur në kërkim ndërkombëtar pasi: Gjykata e Rrethit Gjyqësor Elbasan ka vendosur ndaj këtij shtetasi masën e sigurisë “Arrest në burg”, për kryerjen e veprës penale të “Vrasjes së mbetur në tentativë e kryer në bashkëpunim”. Më pas me vendimin e nje viti me vone Gjykata Elbasan e ka dënuar këtë shtetas me 15 vjet e 6 muaj burg”- sqaron policia.
Mesohet se ngjarja per te cilen eshte denuar 31 vjecari ka ndodhur ne 24.08.2005. “Rreth orës 10:00 shtetasi Tristan PECI dhe shtetasi K. P. kanë qenë duke udhëtuar me makinën tip “Toyota”, dhe kanë mbërritur në afërsi të shkollës së mesme “Ahmet DAKLI”. Aty kanë parë shtetasin H. T, duke ecur në bulevard, kanë ndaluar makinën dhe kanë zbritur nga makina kanë qëlluar në drejtim të tij me armë zjarri. Tristan PECI ka qëlluar me pistoletë ndërsa K.P me automatik dhe më pas janë larguar me shpejtësi , kanë parkuar makinën tek shtëpia e shtetasit L.T., dhe janë larguar në drejtim të paditur”- njofton policia.
Si rezultat i bashkëpunimit të Interpol Tirana me Interpol Romën, u bë i mundur arrestimi i tij ne Itali, duke u finalizuar me ekstradimin e tij drejt vendit tonë.
Në aeroportin Nënë Tereza në Rinas ky shtetas iu dorëzua përfaqësuesve të Drejtorisë së Përgjithshme të Burgjeve.
als_Latn als_Latn als_Latn als_Latn als_Latn als_Latn